Yarmak

**YARMAK** (сапраўднае імя **Аляксандар Валянцінавіч Ярмак** (); нарадзіўся 24 кастрычніка 1991 году, Барыспаль, Украіна) — украінскі музыка, які працуе ў жанры гіп-гоп. Выконвае кампазыцыі пераважна на расейскай мове, аднак мае таксама некалькі песьняў украінскаю моваю. Тэматыка песень разнастайная: ад жартаўлівых трэкаў і любоўнай лірыкі да пытаньняў сацыяльнай несправядлівасьці. Здымаўся ў сэрыяле «Як гартаваўся стайл».

## Біяґрафія

Аляксандар Ярмак нарадзіўся ў горадзе Барыспалі. З 12 гадоў пачаў займацца музыкай, у прыватнасьці рэпаваньнем. Любімымі выканаўцамі Ярмака былі Эмінэм, Баста, Каста і Centr. У 15-гадовым узросьце пачаў сур’ёзна гуляць у КВЗ, пасьля паступленьня на факультэт лятальных апаратаў Нацыянальнага авіяцыйнага ўнівэрсытэту выступаў за каманду КВЗ «Зборная НАУ», разам зь якой дайшоў да фіналу Вышэйшай украінскай ліґі. Паралельна быў фронтмэнам каманды «Батанікі», зь якой таксама дасягнуў у Клюбе вясёлых і знаходлівых пэўных посьпехаў.

Улетку 2011 году Аляксандар ўпершыню пачаў публікаваць свае трэкі ў сацыяльнай сетцы Вконтакте, а крыху пазьней дубляваць іх на YouTube. У сьнежні таго ж году зьявіўся кліп на песьню «Пидарасия», які пасьля набраў больш за трыста тысячаў праглядаў. На працягу 2012 году Ярмак прадставіў яшчэ некалькі ўдалых відэакліпаў і паўнафарматны альбом ЯсЮТуба. У 2013 годзе музыка падтрымаў акцыі пратэстаў у абарону правоў сям’і Паўлічэнка і напісаў на гэтую тэму кампазыцыю «Свабоду сумленным».

Колькасьць праглядаў некаторых з кліпаў выканаўцы на старонцы лэйблу LineProduction ў YouTube па стане на 5 ліпеня 2013 году перасягнула мільён: «Пидарасия» — 6,76 млн праглядаў, «Маленькие города» — 2,67 млн праглядаў, «Мне не нравится» — 4,49 млн праглядаў, «Сердце пацана» — 9,65 млн праглядаў, «Жара» — 1,99 млн праглядаў. Афіцыйная старонка сьпевака ў сацыяльнай сетцы Вконтакте ў той жа час налічвала больш за 80 000 падпісчыкаў. Акрамя студыйнай працы Ярмак надаў значную ўвагу канцэртнай дзейнасьці, наведаўшы многія гарады Ўкраіны, у прыватнасьці напярэдадні яго тура па заходняй Украіне ў сетцы зьявілася запрашэньне на канцэрты ў выглядзе песьні на ўкраінскай мове.

У 2013 годзе кліп на песьню «Сердце пацана» стаў лідэрам праглядаў усіх расейскамоўных выканаўцаў на YouTube, а па вэрсіі парталу rapnewrap «Новый Рэп» перамог у намінацыі «Відэа году».

З 26 кастрычніка 2013 г. на тэлеканале «НЛА TV» пачаўся паказ 24-сэрыйнага гумарыстычнага сыткома «Як гартаваўся стайл», які распавядае пра жыцьцё і станаўленьне Аляксандра Ярмака. 24 кастрычніка 2014 г. выйшаў 2 сэзон сэрыялу, у якім апісаная барацьба з наркамафіяй. 30 лістапада 2013 году ў Кіеве ў клюбе «Forsage» адбылася прэзэнтацыя другога альбома выканаўцы, які атрымаў назву «Второй альбом».

У лютым 2014 Ярмак сумесна з MC Tof прадставіў відэакліп на песьню «22», дзе адкрыта падтрымаў Эўрамайдан і падзеі, якія адбываліся на вуліцы Грушэўскага ў канцы студзеня таго ж году. На відэапартале YouTube за некалькі дзён гэта відэа прагледзелі больш за 100 000 раз.

21 сакавіка 2015 ў сацыяльных сетках быў прадстаўлены трэці студыйны альбом «Made in UA».

7 красавіка 2017 выпусьціў чацьверты альбом «Restart», у які ўвайшло 16 песень. У прыватнасьці першая сольная украінскамоўныя песьня пад назваю «Твої сни» у дуэце з Вольгаю Чарнішоваю.

У 2017 прыняў удзел у запісу трэку «#BOY» для альбому +-= гурту Bahroma. Паводле Рамана Бахарава ідэя запісаць сумесную песьню паўстала ў іх амаль што адначасова. Улетку таго ж року ЯрмаК выступіў на першым фэсьце MRPL City у Марыюпалі

11 лістапада 2017 року адбылося першае вялікае шоў Ярмака ў гонар пяцірочнае дзейнасьці.

20 кастрычніка 2018 року выпусьціў відэакліп на песьню «Волчата».

6 сьнежня 2018 року, у Дзень Узброеных сілаў Украіны Ярмак сумесна з украінскаю сьпявачкаю Tarabarova выпусьціў сумесны трэк «Воїн», які яны прысьвяцілі ўкраінскім вайскоўцам.

Напрыканцы 2018 року сумесна з Deepwine выпусьціў песьню «Пад прыцэлам».

## Дыскаґрафія

## Музычныя відэа

## Грамадзкая пазыцыя
Падчас Рэвалюцыі годнасьці быў актывістам Эўрамайдану, запісаў пра гэта і зрабіў відэакліп на песьню «22» у 2014 годзе.

4 траўня 2014 року пасьля пачатку часовае акупацыі Расеяю Крыму запісаў песьню-відэазварот да мешканцаў паўвостраву «Я буду ждать». З пачатку збройнае аґрэсіі Расеі на ўсходзе Ўкраіны запісаў некалькі патрыатычных песень у падтрымку УСУ і ўсіх абаронцаў Украіны ды прыняў удзел у дабрачынных канцэртах для ўкраінскіх ваяроў пад назвай «Падтрымаема сваіх».

У траўні 2018 запісаў відэазварот у падтрымку зьняволенага ў Расеі ўкраінскага рэжысэра Алега Сянцова.

## Скандалы
У красавіку 2017 пасьля рэзанансных заяваў сьпявака Івана Дорна ды неґатыўнае рэакцыі на іх украінскае грамадзкасьці, ЯрмаК заступіўся за калеґу. Апроча іншага, яго сказ, дзе ён згадаў аднаго з лідэраў украінскіх вызваленчых змаганьняў 1920—1950 рокаў Сьцяпана Бандэру ды нямецкага й савецкага дыктатараў Гітлера ды Сталіна, мелі нэґатыўны рэзананс.

## Глядзіце таксама
* Сьпіс украінскамоўных рэпэраў

## Канцэртны тур «22»
У 2014 годзе пачаўся канцэртны тур «22», мэта якога&nbsp;— аб’яднаць гарады Ўкраіны. 6 сакавіка адбыўся канцэрт у Тарнопалі ў канцэрт-холе ТРЦ «ПАДАЛЯН».

## Крыніцы

## Вонкавыя спасылкі
* Афіцыйны сайт
* [Http://vk.com/id267340966 Каманда Падтрымкі ў ВК]
* [Https://twitter.com/yarmakmusic Афіцыйная старонка Twitter]
* [Http://www.youtube.com/user/yarmakmusic Афіцыйная старонка YouTube]
* [Http://www.youtube.com/user/LineProductionPro Афіцыйная старонка «LineProduction» YouTube]

Катэгорыя:Нарадзіліся ў Барыспалі
Катэгорыя:Украінскія музыкі
Катэгорыя:Украінскія рэпэры